**Fosilijas un ieži Latvijā. Ģeoloģija Latvijā.**

**Mērķis**: veicināt interesi par dabu, tās vērtībām. Iepazīstināt ar liecībām par ģeoloģiskās izpētes vēsturi un Latvijas Universitātes lomu tajā.

**Mērķauditorija:** skolēni, studenti.

**Skaits**: 5 – 15 dalībnieki.

**Ilgums:** 40 – 60 minūtes.

**Metodes:** Ekspozīcijas apskate, stāstījums.

**Latvijas ģeoloģiskā griezuma ekspozīcija: Ģeoloģiskais griezums un karte. Vitrīnās iežu ekspozīcija:** sākot ar pamatklintāja iežiem, kas Liepājas apkārtnē ieguļ 2 kilometru dziļumā. Plašāka ekspozīcijas daļa par devona nogulumiem, kas Latvijā ir dominējošie; svarīgi arī kā derīgo izrakteņu avots un interesanti kā pētījumu objekts un pamats jauniem atklājumiem par devona periodu. Plašāk pārstāvēti arī kvartāra, un visjaunākie - holocēna nogulumi.

Jaunajā Latvijas ģeoloģiskā griezuma ekspozīcijā iekļauti arī nozīmīgākie Latvijas derīgie izrakteņi – ģipšakmeņi, dolomīti, kaļķakmeņi, šūnakmeņi, māli un smilts-grants materiāls, kā arī Latvijas fosīlijas, kas sniedz ieskatu dzīvības attīstībā uz Zemes un liecina par to saturošā ieža vecumu. Ekspozīcijā ir arī unikālie devona bruņuzivju atradumi no Liepas mālu iegulas.

Gida stāstījums par to, kā jāsaprot ģeoloģiskā karte, kādā secībā skatāma ekspozīcija vitrīnās. Kādi ir bijuši paleoģeogrāfiskie apstākļi un kādi ir tiem atbilstošie ieži katrā vitrīnā, pievēršoties arī attiecīgā laika fosilijām un iezīmīgiem iežiem (lodīšu smilšakmeņi, avotkaļķis, ģipsis). Svarīgāko derīgo izrakteņu ieguves iespējas.

**Vēsturiskajās kolekcijās** atrodami pat aizpagājušā gadsimta dabaspētnieku, piem., Rīgas Politehnikuma profesora B. Dosa vākumi, kā arī ievērojamu ģeologu – Latvijas Universitātes mācībspēku – ievāktie iežu un fosiliju paraugi, jo Ģeoloģijas muzejs Latvijas Universitātē tika izveidots jau 1929. gadā. Muzejā skatāmi arī vēsturiski priekšmeti – ģeologu darba piederumi, instrumenti, preparāti, fotogrāfijas.

**Dalības maksa:**

* pieaugušajiem – 2 EUR personai;
* skolēniem, citu augstskolu studentiem, pensionāriem, invalīdiem – 1 EUR;
* LU studentiem – bez maksas.